Què hi ha a Creta, segons la llegenda?
Les tradicions de la mitologia grega expliquen que a Creta hi ha una cova sagrada al mont Ida que és propietat de les abelles. En aquell lloc Rea va infantar Zeus, i ni els déus ni els mortals hi poden entrar. Cada any, un dia determinat, un foc enorme resplendeix de dins de la cova, i diuen que és la sang del part de Zeus que es posa a bullir. Les abelles d'aquella cova són sagrades, ja que van alimentar Zeus. Un dia, els lladres (en grec antic Φώρες) Laios, Cèrber i Egoli, acompanyats de Celeu hi van voler entrar pensant que trobarien molta mel. Es van vestir de cap a peus amb protectors de bronze i van entrar a la cova per treure'n la mel. Però també van veure els bolquers de Zeus, i les peces de bronze es van trencar. Zeus va fer sentir el seu tro i anava a enviar un llamp, però el Destí i Temis ho van impedir, ja que no era lícit que a la cova hi morís ningú. Zeus els va convertir tots en ocells: Laios en una merla, Celeu en una cornella, Egoli en un trencalòs i Cèrber en un ocell no identificat que en grec també es diu Cèrber. Aquests ocells eren de bon averany, ja que havien sortit de la cova sagrada.
Una cova sagrada al mont Ida.